**SÜRGŐSSÉGI INDÍTVÁNY**

**Szombathely Megyei Jogú Város Közgyűlése Oktatási és Szociális Bizottságának**

**2014. november 21-i ülésére**

**Javaslat a Szülőföld Könyvkiadó Kft. támogatási kérelmének elbírálására**

A Szülőföld Könyvkiadó Kft. az „EGYÜTT ÉLÜNK” egyhetes rendezvénysorozatának támogatására adott be az Oktatási és Szociális Bizottsághoz 300.000 Ft-ról szóló támogatási kérelmet.

Célja a látó és nem látó, fogyatékkal élő embertársaink egymáshoz közelebb hozása, megismerése, közös programok szervezésének keretében. Az egyhetes rendezvénysorozatot 2013-ban hozták létre hagyományteremtő jelleggel, az Oladi Általános Iskola, Középiskola és Szakiskola épületében, szakemberek, gyermekek és szülők részvételével.

E program lehetőséget ad arra, hogy az érdeklődők megismerjék a nem látó, vagy gyengén látó embertársaik mindennapi kihívásait, megtapasztalhassák a látássérült társaik életében adódó nehézségeket, illetve kipróbálhassanak olyan eszközöket, amelyek a hétköznapjaikban való nehézségek leküzdését segítik.

A rendezvényt 2014. december 1-6. között kívánják megvalósítani. Tekintettel arra, hogy valamennyi programjuk ingyenesen látogatható, csak támogatók segítségével tudják megvalósítani.

A támogatási összeget bérleti díjra, kiadványok készítésére és nyomdai munkák egy részének fedezésére kívánják fordítani.

A Szülőföld Könyvkiadó Kft. tisztelettel kéri az Oktatási és Szociális Bizottságot, hogy biztosítson a rendezvény sorozat megvalósításához 300.000 Ft összegű támogatást.

Kérem a Tisztelt Bizottságot, hogy az előterjesztést Szombathely Megyei Jogú Város Közgyűlése Oktatási és Szociális Bizottsága Ügyrendjének 9 § (3) bekezdése alapján sürgősségi indítványként vegye napirendre, tekintettel a cél fontosságára, és tervezett megvalósítás határidejére.

Kérem a Tisztelt Bizottságot, hogy a sürgősségi indítványt megtárgyalni, és a határozati javaslatot elfogadni szíveskedjék.

**Szombathely, 2014. november „ ”**

 **/: Koczka Tibor :/**

**HATÁROZATI JAVASLAT**

**...../2014. (XI. 21.) OSZB. számú határozat**

Szombathely Megyei Jogú Város Közgyűlésének Oktatási és Szociális Bizottsága a **Szülőföld Könyvkiadó Kft.** egyhetes rendezvénysorozatának támogatására vonatkozó, 300.000 Ft összegű támogatási kérelmét megtárgyalta, és azt a „Kalandváros és Műjégpálya óvodai és iskolai csoportok által történő szervezett látogatásának támogatása” sora terhére ……………. Ft-tal támogatja.

**Felelős: Koczka Tibor alpolgármester,**

**Rettegi Attila, a bizottság elnöke**

**/A végrehajtás előkészítéséért:**

**Dr. Bencsics Enikő, az Egészségügyi és Közszolgálati Osztályvezetője,**

**Mesterházyné Gyimesi Ilona, a Köznevelési Iroda vezetője/**

**Határidő: azonnal**